7. ágúst

7. ágúst er 219. dagur ársins (220. á hlaupári) samkvæmt gregoríska tímatalinu. 146 dagar eru eftir af árinu.

Atburðir 
 1219 - Jóhann Sörkvisson var krýndur konungur Svíþjóðar.
 1316 - Jóhannes 22. (Giacomo Duése) var kjörinn páfi, meira en tveimur árum eftir lát fyrirrennara síns, Klemens 5..
 1679 - Brigantínan Le Griffon var dregin að suðurenda Níagarafljóts og varð fyrsta skipið sem sigldi um Erie-vatn, Huron-vatn og Michigan-vatn.
 1727 - Öræfajökull tók að gjósa. Mikið öskufall stóð í þrjá daga svo sá vart mun dags og nætur. Gosið stóð í eitt ár. Áður gaus Öræfajökull á sögulegum tíma árið 1362 og lagði þá Litlahérað í auðn.
 1772 - Útilegumennirnir Fjalla-Eyvindur Jónsson og Halla Jónsdóttir voru handteknir á Sprengisandi og fluttir norður í Mývatnssveit. Skömmu síðar slapp Eyvindur og tókst honum fljótlega að frelsa Höllu. Þau lágu úti í tæpa tvo áratugi.
 1939 - Haukur Einarsson synti Grettissund frá Drangey til lands á mettíma, þremur klukkustundum og 20 mínútum.
 1945 - Áfengisskömmtun, sem staðið hafði í fimm ár, var hætt.
 1947 - Norðmaðurinn Thor Heyerdahl lauk siglingu sinni yfir Kyrrahaf á flekanum Kon-Tiki.
 1957 - Hljómsveitin The Quarrymen spilaði í fyrsta sinn á Cavern Club í Liverpool.
 1960 - Fílabeinsströndin fékk sjálfstæði frá Frakklandi.
 1960 - Vilhjálmur Einarsson bætti eigið Íslandsmet í þrístökki frá því í Melbourne 1956 er hann stökk 16,70 metra á frjálsíþróttamóti í Reykjavík og var það þá næstlengsta stökk í heimi. Þetta met stendur enn (2011).
 1976 - Viking-áætlunin: Viking 2 fór á sporbaug um Mars.
 1978 - Kókaínvaldaránið átti sér stað í Hondúras.
 1980 - Pólskir hafnarverkamenn hófu röð verkfalla í slippnum í Gdansk undir forystu Lech Wałęsa.
 1982 - Tólf létust í hryðjuverkaárás armenskra skæruliða á flugvellinum í Ankara.
 1987 - Bandaríska sundkonan Lynne Cox synti yfir Beringssund, milli eyjanna Little Diomede í Alaska og Ratmanoveyjar í Sovétríkjunum.
 1989 - Bandaríski þingmaðurinn Mickey Leland fórst ásamt 15 öðrum í flugslysi í Eþíópíu.
 1990 - Fyrra Persaflóastríðið: Bandaríkin sendu herlið til Sádí-Arabíu til að hindra mögulega innrás frá Írak.
 1995 - Stormaðgerðinni lauk með vopnahléi. Hersveitir Serbnesku Krajina gáfust upp í kjölfarið.
 1996 - 87 manns fórust í rigningum á tjaldstæði við Huesca á Spáni.
 1997 - Sprengja sprakk á Stokkhólmsleikvanginum en enginn slasaðist. Hópur sem mótmælti umsókn Svía um að halda Ólympíuleikana 2004 stóð á bak við sprenginguna.
 1998 - Bílasprengjur sprungu við sendiráð Bandaríkjanna í Naíróbí og Dar es Salaam með þeim afleiðingum að yfir 200 létust. Samtökin heilagt stríð og Al-Kaída voru bendluð við árásirnar.
 1998 - Yfir 12.000 fórust í Kína þegar áin Jangtse flaut yfir bakka sína.
 1999 - Téténskar skæruliðasveitir réðust inn í rússneska fylkið Dagestan.
 2000 - Vefurinn DeviantART hóf göngu sína.
 2000 - Flugslysið í Skerjafirði: Leiguflugvél á leið frá þjóðhátíð í Vestmannaeyjum með sex manns um borð hrapaði í sjóinn í Skerjafirði.
 2008 - Georgíumenn og Rússar hófu stríð um yfirráð í Suður-Ossetíu.
 2009 - Fellibylurinn Morakot gekk yfir Taívan með þeim afleiðingum að 500 létust í verstu flóðum sem orðið höfðu á eyjunni í hálfa öld.
 2010 - Juan Manuel Santos tók við embætti forseta Kólumbíu.
 2011 - Standard & Poor's lækkaði lánshæfismat Bandaríkjanna vegna opinberra skulda.
 2012 - Blóðbaðið í Houla: Sýrlandsher drap 92, þar af 30 börn, í Houla-héraði.
 2014 - Tveir leiðtogar Rauðu kmeranna, Nuon Chea og Khieu Samphan, voru dæmdir í lífstíðarfangelsi fyrir glæpi gegn mannkyni.
 2018 - Bandaríkin settu viðskiptaþvinganir á Íran.

Fædd 
 317 - Constantius 2., keisari Rómar (d. 361).
 1560 - Erzsébet Báthory, ungverskur raðmorðingi (d. 1614).
 1598 - Georg Stiernhielm, sænskt skáld (d. 1672).
 1804 - Johan Nicolai Madvig, danskur fornfræðingur (d. 1886).
 1816 - Carit Etlar, danskur rithöfundur (d. 1900).
 1856 - Jónas Jónasson (frá Hrafnagili), íslenskur þjóðfræðingur (d. 1918).
 1876 - Mata Hari, nektardansmær og njósnari (d. 1917).
 1899 - Sigurbergur Elísson formaður Knattspyrnufélagsins Fram (d. 1969).
 1904 - Ralph Bunche, bandarískur stjórnmálafræðingur (d. 1971).
 1906 - Nelson Goodman, bandarískur heimspekingur (d. 1998).
 1928 - James Randi, kanadísk-bandarískur töframaður.
 1941 - Andrés Indriðason, íslenskur rithöfundur.
 1942 - Sigfried Held, þýskur knattspyrnumaður.
 1944 - Robert Mueller, bandarískur lögfræðingur.
 1947 - Sofia Rotaru, úkraínsk söngkona.
 1948 - Vilmundur Gylfason, íslenskur blaðamaður og stjórnmálamaður (d. 1983).
 1950 - Alan Keyes, bandarískur stjórnmálamaður.
 1958 - Bruce Dickinson, enskur söngvari.
 1960 - David Duchovny, bandarískur leikari.
 1962 - Stefanía Óskarsdóttir, íslenskur stjórnmálafræðingur.
 1966 - Jimmy Wales, stofnandi Wikipediu.
 1972 - Karen Disher, bandarísk leikkona.
 1975 - Charlize Theron, suðurafrísk leikkona.
 1978 - Þórdís Björnsdóttir, íslenskt skáld.
 1979 - Nenad Đorđević, serbneskur knattspyrnumaður.
 1980 - Seiichiro Maki, japanskur knattspyrnumaður.
 1982 - Abbie Cornish, áströlsk leikkona.
 1984 - Yun Hyon-seok, suðurkóreskur aðgerðasinni (d. 2003).

Dáin 
 309 - Eusebíus, páfi.
 1106 - Hinrik 4. keisari (f. 1050).
 1385 - Jóhanna af Kent, kona Játvarðar svarta prins (f. 1328).
 1635 - Friedrich von Spee, þýskur rithöfundur (f. 1591).
 1820 - Élisa Bonaparte, systir Napoléons Bonaparte (f. 1777).
 1848 - Jöns Jakob Berzelius, sænskur efnafræðingur (f. 1779).
 1908 - Antonio Starabba, ítalskur stjórnmálamaður (f. 1839).
 1937 - Takeo Wakabayashi, japanskur knattspyrnumaður (f. 1907).
 1941 - Rabindranath Tagore, bengalskt skáld (f. 1861).
 1957 - Oliver Hardy, bandarískur gamanleikari (f. 1892).
 1966 - Karl Gústaf Stefánsson, íslensk-kanadískur skopmyndateiknari (f. 1890).
 1973 - José Villalonga, spænskur knattspyrnuþjálfari (f. 1919).

Ágúst